Barcelona.-La Guàrdia Urbana ha detingut quatre joves, dos nois i dues noies, com a presumptes autors de la crema d'un contenidor i 20 motocicletes que estaven estacionades a diferents carrers del barri de Gràcia. També s'han vist afectats pel foc dos vehicles i un tendal. L'incendi provocat a set motocicletes i un contenidor al carrer Mariana Pineda ha afectat també la façana de l'edifici situat al número 5 d'aquest carrer i dos veïns d'aquest immoble han hagut de ser assistits per inhalació lleu de fum. L'edifici ha patit danys a la façana, les portes, els balcons, el cablejat exterior i a l'interior dels pisos baixos. L'altra façana afectada pel foc és el de l'església de la plaça de la Virreina.